Държавен вестник, бр. 107, 2024 г., стр. 5

БРОЙ  107	
Д Ъ Р Ж А В Е Н  В Е С Т Н И К 	
СТР.  5  
2. подпомагат секретарите на Народното 
събрание при преброяване на гласовете при 
явно гласуване, при техническата организа­
ция при тайно гласуване и при гласуване с 
компютризираната система извън случаите по 
чл. 60, ал. 3 им съдействат за предотвратяване 
на гласуването с чужда карта;
3. следят в пленарната зала да присъстват 
само народни представители, членове на Ми­
нистерския съвет и допуснати от Народното 
събрание лица;
4. изпълняват разпорежданията на предсе­
дателя за поддържане на реда в Народното 
събрание.
Г л а в а  ч е т в ъ р т а
ПАРЛАМЕНТАРНИ ГРУПИ
Чл. 12. (1) Народните представители могат 
да образуват парламентарни групи.
(2) Минималният брой народни представите­
ли за образуване на парламентарна група е 10.
(3) Когато броят на народните представи­
тели в една парламентарна група спадне под 
определения минимум, тя преустановява своето 
съществуване.
(4) Народните представители от парламен­
тарна група, преустановила съществуването си, 
стават народни представители, нечленуващи в 
парламентарна група, и не могат да бъдат при­
ети за членове на друга парламентарна група, 
както и да образуват нова парламентарна група.
Чл. 13. (1) Всяка парламентарна група до 
края на първото заседание представя на пред­
седателя на Народното събрание решение за 
образуването си, наименование на групата 
и списък на ръководството и на членовете, 
подписани от всички народни представители 
от състава є. Председателят на Народното 
събрание обявява парламентарните групи и 
техните ръководства на същото заседание на 
Народното събрание.
(2) Председателят на Народното събрание 
съобщава промените в парламентарните групи 
незабавно след уведомяването му.
(3) Парламентарните групи, техните ръко­
водства, както и промените в тях се вписват 
в публичен регистър.
(4) Постоянните сътрудници на парламен­
тарните групи се назначават за служители на 
Народното събрание. Техният брой се утвърж­
дава от председателя съобразно числеността на 
парламентарните групи, в съотношение 1:10, но 
не по-малко от двама на парламентарна група. 
Когато числеността на парламентарна група не 
е число, кратно на 10, броят на постоянните 
сътрудници към групата се определя, като се 
закръгля към по-голямото число, кратно на 10.
(5) Наименованията на парламентарните 
групи се изписват на електронното табло с 
абревиатура, ако пълното им наименование е 
съставено от повече от една дума.
Чл. 14. (1) Всеки народен представител може 
да членува само в една парламентарна група.
(2) Условията за възникване, членуване и 
прекратяване на членството, правата и задъл­
женията на членовете се определят от самата 
парламентарна група в съответствие с разпо­
редбите на този правилник.
(3) Народният представител може да напусне 
парламентарната група, като подаде писмено 
заявление до ръководителя на групата и до 
председателя на Народното събрание.
(4) При напускане на парламентарна група 
или изключване от състава є народният пред­
ставител губи мястото си като представител 
на съответната парламентарна група в посто­
янните комисии, във временните комисии, в 
които той участва, в делегациите на Народното 
събрание и други изборни длъжности в Народ­
ното събрание.
(5) Народен представител, напуснал или из­
ключен от парламентарна група, става народен 
представител, нечленуващ в парламентарна 
група, не може да заявява принадлежност и 
не може да бъде приет за член на друга пар­
ламентарна група.
Чл. 15. Народни представители, нечлену­
ващи в парламентарна група, не могат да об­
разуват парламентарни групи. Съществуващи 
парламентарни групи не могат да се сливат 
или разделят.
Г л а в а  п е т а
КОМИСИИ НА НАРОДНОТО СЪБРАНИЕ
Чл. 16. (1) Народното събрание избира от 
своя състав постоянни и временни комисии.
(2) Постоянните комисии на Народното 
събрание са:
1. Комисия по бюджет и финанси;
2. Комисия по конституционни и правни 
въпроси;
3. Комисия по икономическа политика и 
иновации;
4. Комисия по енергетика;
5. Комисия по регионална политика, благо­
устройство и местно самоуправление;
6. Комисия по външна политика;
7. Комисия по европейските въпроси и 
контрол на европейските фондове;
8. Комисия по отбрана;
9. Комисия по вътрешна сигурност и об­
ществен ред;
10. Комисия за контрол над службите за 
сигурност, прилагането и използването на спе­
циалните разузнавателни средства и достъпа до 
данните по Закона за електронните съобщения;
11. Комисия по земеделието, храните и 
горите;
12. Комисия по труда и социалната политика;
13. Комисия по образованието и науката;
14. Комисия по въпросите на младежта и 
спорта;
15. Комисия по здравеопазването;
16. Комисия по околната среда и водите;
17. Комисия по транспорт и съобщения;